
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А

С. 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
№ РС-991-21-40

	Днес, 08.06.2022 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Антон Славчев – Заместник - председател
	Пламен Йоцов - член
	Силвия Къдрева – член

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-203 от 08.12.2021 година по сигнал с вх. № ЦУ01/С-991/25.11.2021 г. на Комисията за противодействие на корупцията и за отнемаме на незаконно придобитото имущество (КПКОНПИ).
Сигналът е насочен срещу Росина Станиславова, в качеството ѝ на кмет на район „К. с.“ – С.о.
            В сигнала се съдържат твърдения, че Станиславова разходва средства от бюджета на района в полза на Р. Р. и адвокат Т. Р., което буди основателни съмнения за конфликт на интереси. За Р. се твърди, че е управител на „М.“ ЕООД, което осъществява техническа поддръжка на район „К. с.“- СО и в тази връзка на дружеството се изплащат средства за закупуване и поддръжка на компютри, принтери, консумативи и други. В същото време Р. е назначен в район „К. с.“ за асистент на хора с увреждания и е бил част от Проект „Патронажна грижа“, за което са му заплащани възнаграждения. По отношение на адвокат Р. се твърди, че едновременно е личен адвокат на Росина Станиславова и редовно е наемана за адвокат на район „К. с.“ по служебни дела в периода 2020-2022 г., въпреки наличието на щатни юрисконсулти. Отделно от това Р. е назначена в настойническия съвет на малолетното лице К. А., както и е назначавана за председател на състави към Местна комисия за борба с противообществените прояви на малолетните и непълнолетните към район „К. с.“, за които дейности получава възнаграждения.

Във връзка с твърденията в сигнала Комисията е изискала и с писмо с вх. № ЦУ01-22703/21.10.2021 г. на КПКОНПИ, е получила от председателя на постоянната комисия по ЗПКОНПИ при С.о. писмо с вх. № ЦУ01-23955#3/31.12.2021г., ведно с приложенията – писмо с рег. № РКС21-ВК08-2181–(1)/29.12.2021г. на кмета на район „К. с.“ – С.о. с доказателства към него: доклад, възлагателни писма, фактури, отчет, платежни нареждания и обобщена счетоводна справка за изплатени възнаграждения във връзка с процесуално представителство на адв. Т. Р. по конкретни дела - общо 34 /тридесет и четири/ страници; актове за назначаване на адв. Т. Р. като председател на Местната комисия за борба с противообществените прояви на малолетни и непълнолетни (МКБППМН) към район „К. с.“- С.о., граждански договори, ведомости, обобщени счетоводни справки за изплатени възнаграждения - общо 57 /петдесет и седем/ страници. 
По преписката е отправена молба по адм.д. № 6537/2021г. по описа на Административен съд С. – град, второ отделение, 35 състав и молба по адм. д. № 9300/2021г. по описа на Административен съд С. – град за предоставяне на представените пълномощни, респективно договорите за правна помощ и процесуално представителство на адв. Т. Р. – М. и адв. М., както и предоставените пълномощни и договори за правна помощ по цитираните дела, по които жалбоподател е Росина Станиславова. 
С писмо с вх. № ЦУ01-23955#7/01.03.2022г. на КПКОНПИ, председателят на постоянната комисия по ЗПКОНПИ при Столичен общински съвет е представил договори за предоставяне на юридически услуги, сключени между Район „К. с.“ и адвокат М. за периода след 04.11.2019 г., справка за изплатените възнаграждения от Район „К. с.“ на адв. М. за периода след 04.11.2019 г., придружена от заверени копия от платежните документи за тях; актовете, въз основа на които адв. М. е назначаван за председател на състави на Местната комисия за борба с противообществените прояви на малолетните и непълнолетните към район „К. с.“ за периода след 04.11.2019 г., както и справка за изплатените възнаграждения от Район „К. с.“ на адв. М. в тази връзка, за периода след 25.11.2018 г., придружена от заверени копия от платежните документи за тях.
Към настоящата административната преписка по сигнал с рег. вх. № ЦУ01/С-991/25.11.2021 г. на КПКОНПИ са приобщени:
-  от административна преписка по сигнал с рег. № ЦУ01-3983/25.02.2021г.: Решение № КИ-035/01.03.2021г., клетвен лист на Росина Станиславова от 12.11.2019г., декларации на Росина Станиславова и адв.Т. Р. от 10.05.2021г. за запознаване с писмените доказателства по административна преписка по сигнал с вх. № ЦУ01/3983/25.02.2021г., Протокол № 997/12.05.2021г. от заседание на КПКОНПИ, молба от Росина Станиславова с вх. № ЦУ 01-10512/31.05.2021г. на КПКОНПИ с приложено пълномощно, с което Станиславова упълномощава адвокат Т.А.Р. от Адвокатска колегия – С. да я представлява и защитава пред КПКОНПИ в производството, образувано въз основа на Решение № КИ-035/01.03.2021г. на КПКОНПИ, Решение № РС-3983-21-050/09.06.2021г. на КПКОНПИ;
- от адм. д. № 6537/21г. на АССГ: жалба с вх. № ЦУ01-12282/28.06.2021г. на КПКОНПИ от Росина Станиславова чрез адв. Р. до Административен съд С. – град с приложенията, включително пълномощно на адв. Р. и адв. М. по делото, Протокол от съдебно заседание по адм. д. № 6537/21г. на АССГ, второ отделение, 35 състав, проведено на 24.11.2021г., становище с рег. № 45321/30.12.2021г. от Росина Станиславова чрез адвокат Т. Р. по адм. д. № 6537/21г. на АССГ, молба от 16.02.2022г. от КПКОНПИ до АССГ по адм.д. № 6537/21г., 35 състав, II отделение, за предоставяне на копия и представени пълномощни по делото;
- от административна преписка по сигнал с рег. № ЦУ01-7379/13.04.2021г. на КПКОНПИ: декларация, подписана на 10.05.2021г. от Т.А.Р. за запознаване с всички доказателства по преписка по сигнал с рег. № ЦУ01-7379/13.04.2021г., декларация, подписана на 10.05.2021г. от Росина Г. Станиславова за запознаване с всички доказателства по преписка по сигнал с рег. № ЦУ01-7379/13.04.2021г., Протокол № 997 от заседание на КПКОНПИ, проведено на 12.05.2021г. с вътр. № РД-07-126/18.05.2021г. за изслушване на Росина Станиславова по сигнал с рег. № ЦУ01-7379/13.04.2021г.;
- от адм. д. № 9300/2021г. на АССГ: съобщение с вх. № ЦУ01-7379#9/10.03.2021г. с приложено пълномощно, с което Станиславова упълномощава адвокат Т. А. Р. от Адвокатска колегия – С. да изготви жалба срещу Решение № РС-7379-21-066/18.08.2021г. на КПКОНПИ, Жалба от Росина Станиславова чрез адв. Т. Р. срещу Решение № РС-7379-021-066 от 18.08.2021г. на КПКОНПИ, с което е установен  конфликт на интереси по отношение Росина Станиславова, Заявление от Росина Станиславова чрез адв. Т. Р. по адм. дело № 9300/2021г., молба от 16.02.2022г. от КПКОНПИ до АССГ по адм.д. № 9300/21г., 48 състав, II отделение, за предоставяне на копия и представени пълномощни по делото, Протокол от съдебно заседание, проведено на 22.11.2021г. по адм. д. № 9300/2021г., второ отделение, 48 състав на АССГ, Решение № 835/15.02.2022г. на АССГ, II отд., 48 състав, касационна жалба срещу Решение № 835/15.02.2022г. на АССГ, IIотд., 48 състав от Росина Станиславова с вх. № 13573/11.04.2022г. до ВАС чрез пълномощника адв. М.
Комисията служебно е направила справки в регистър НБД „Население“, в Търговски регистър и регистър на юридическите лица с нестопанска цел (Търговски регистър/ТРРЮЛНЦ), регистър „НОИ“ и регистъра на Адвокатска колегия - С.
На 27.04.2022 г. Станиславова е поканена и се явява на изслушване пред Комисията лично и с адв. И. Б. и е изслушана по т. 3 от дневния ред на заседанието на КПКОНПИ.
В обясненията си, дадени пред Комисията по време на изслушването, проведено на 27.04.2022г. Радославова заявява, че не познава адв. Р.- М. преди да стане кмет на район „К. с.“ – С.о. Като кмет на столичен район, Станиславова била председател на Комисията за противообществени прояви на малолетни и непълнолетни. Запознала се е с биографията на адв. Р., откъдето разбрала, че последната е работила към специализиран състав на съда, била е съдия, който е гледал именно дела на непълнолетни, както и че Р. е водила обучение на съдии, които разглеждат дела на непълнолетни. Потвърждава, че с нейна заповед по граждански договор адв. Р. води делата на Местната комисия за борба с противообществените прояви на малолетни и непълнолетни, които са на територията на управлявания от нея район „К. с.“- С.о. Посочва, че заседанията на Местната комисия за противообществени прояви на малолетни и непълнолетни се водят изключително професионално, с изслушване на страните, с постановяване на определени решения, така както трябвало да бъде в едно съдебно производство. Посочва, че с адв. Р. не са в институционална зависимост, че на нея и се възлага конкретна работа по граждански договор, за което Р. получава съответното възнаграждение, като сумите са фиксирани, тъй като е за държавно делегирана дейност.

След като обсъди събраните в хода на административното производство доказателства, Комисията установи следното от фактическа страна:

Сигнал с рег. № ЦУ01/С-991/25.11.2021г.  съдържа реквизитите посочени в чл. 48 от ЗПКОНПИ.
По отношение на твърденията в сигнала, касаещи сключени договори между Станиславова и Р. Р., Комисията се е произнесла с Решение № РС-7379-21-066 от 18.08.2021г., като в тази му част Решението е влязло в сила на 09.09.2021г., поради което в тази част производство не е образувано с № КИ-203 от 08.12.2021 г., на основание чл. 27, ал. 2, т. 1 от АПК. 
От събраните по преписката доказателства се установи, че Росина Г. Станиславова е избрана за кмет на район „К. с.“, С.о. за мандат 2019 – 2023г., видно от Решение № 1202 – МИ/04.11.2019г. на Столична избирателна комисия. Станиславова встъпва в длъжност на 12.11.2019г., видно от клетвен лист, подписан от нея на същата дата.
Адвокат Т.А.Р. – М. е вписана в Регистъра на адвокатска колегия – С. с Решение № ***/***.2018г. на Адвокатския съвет на Адвокатска колегия - С., с личен номер *** и с посочена дата на първоначално вписване ***.2018г. 
Адвокат И.Й.М. е вписан с Решение № ***/***2021г. на Адвокатския съвет на Адвокатска колегия - С. в Регистъра на адвокатска колегия – С. на ***.2021г. с личен номер ***, а преди това е вписан в Адвокатска колегия – В.
КПКОНПИ е провела две административни производства за конфликт на интереси по отношение на Росина Станиславова. Първото производство е образувано по сигнал с рег. № ЦУ01-3983/25.02.2021г. и по него Комисията е приела Решение № РС-3983-21-050 от 09.06.2021г., с което е установила конфликт на интереси за Росина Станиславова. В хода на административното производство, Станиславова е представлявана от адв. Т.Р.-М., видно от  декларация за запознаване с административната преписка по сигнала от 10.05.2021г. и от проведеното изслушване на 12.05.2021г. в КПКОНПИ, на което е представлявана от адв. Р.-М. В хода на образуваното по жалба на Росина Станиславова срещу Решение № РС-3983-21-050 от 09.06.2021г. на КПКОНПИ съдебно производство - по адм. д. № 6537/2021г., II отд., 35 състав на Административен съд С. – град, Росина Станиславова е представлявана с пълномощно от  адв. Т.Р. – М. и адв. Й.М.
Второто производство за конфликт на интереси е образувано по сигнал с рег. № ЦУ01-7379/13.04.2021г. и по него Комисията е приела Решение № РС-7379-21-066 от 18.08.2021г., с което е установила конфликт на интереси за Росина Станиславова. В хода на административното производство, Станиславова отново е представлявана от адв. Т.Р.-М., видно от  декларация за запознаване с административната преписка по сигнала от 10.05.2021г. и от проведеното изслушване на 12.05.2021г. в КПКОНПИ, на което е представлявана от адв. Р.-М. В хода на съдебното производство по адм. д. № 9300/2021г., II отд., 48 състав на Административен съд С. – град, образувано по жалба на Росина Станиславова срещу Решение № РС-7379-21-066 от 18.08.2021г. на КПКОНПИ, Станиславова също е предоставила пълномощно на адв. Т.Р. – М. и адв. Й.М. и е представлявана от тях.

Производство по сигнал  с рег. № ЦУ01-3983/25.02.2021г.
Видно от приобщената от адм. преписка, образувана с Решение № КИ-035/01.03.2021г. на КПКОНПИ молба от Росина Станиславова с вх. № ЦУ 01-10512/31.05.2021г. на КПКОНПИ, Станиславова иска да ѝ бъде връчено решението на КПКОНПИ, постановено по производството. Към молбата е приложено пълномощно, с което Станиславова упълномощава адвокат Т.А.Р. от Адвокатска колегия – С. с правата да я представлява и защитава пред КПКОНПИ в производството по образувана въз основа на Решение № КИ-035/01.03.2021г. на КПКОНПИ проверка за установяване на конфликт на интереси. Във връзка с тези правомощия, упълномощената има право да изготвя, подписва, подава и получава всякакви молби, уведомления, декларации, заявления, удостоверения, протоколи и други документи, както и да извършва плащания от името и за сметка на представляваната. Върху това пълномощно саморъчен подпис е положила Росина Станиславова. 
Адвокат Р. се е запознала с всички доказателства по адм. преписка с вх. № ЦУ01/3983/25.02.2021г. на 10.05.2021г. в КПКОНПИ, видно от подписана  декларация от нея от същата дата. Същата декларация е подписана и при запознаване с доказателства по адм. преписка с вх. № ЦУ01/3983/25.02.2021г. от Росина Станиславова, видно от подписана от нея декларация.
Росина Станиславова се явява лично и с упълномощения си адвокат Р. при изслушването си, проведено пред КПКОНПИ на 12.05.2021г. по сигнал с вх. № ЦУ01/3983/25.02.2021г. Адвокат Р. взима участие в хода на изслушването на Росина Станиславова, видно от Протокол № 997 от заседанието на КПКОНПИ, проведено на 12.05.2021г. 
С Решение № РС-3983-21-050 от 09.06.2021г. е установен конфликт на интереси по отношение на Росина Станиславова по производството по сигнал с рег. № ЦУ01-3983/25.02.2021г. Адвокат Р. изготвя жалба срещу Решение № РС-3983-21-050 от 09.06.2021г., подадена чрез КПКОНПИ до Административен съд С.-град с вх. № ЦУ01-12282/28.06.2021г. на КПКОНПИ. По жалбата срещу решението на Комисията е образувано административно дело № 6537/2021г. на АССГ, II отд., 35 състав, в което Росина Станиславова се представлява от адвокат Р. и адв. Й.М., видно от приобщеното пълномощно по адм. дело № 6537/2021г. по писа на АССГ, II отделение, 35 състав. Видно от пълномощното, Росина Станиславова упълномощава адвокат Т.А.Р. и адвокат Й.Й.М. да изготвят жалба срещу Решение № РС-3983-21-050 от 09.06.2021 г. на КПКОНПИ и да я представляват и защитават по образуваното въз основа на нея производство по административно дело в АССГ, като водят делото до окончателното му приключване във всички инстанции, включително в производства по отмяна и възобновяване, като извършват всички съдопроизводствени действия, включително получаване на депозирани разноски и преупълномощаване. Упълномощените изрично имат и правата по чл. 34, ал. З от ГПК - за сключване на спогодба, за намаляване, оттегляне или отказ от иска/жалбата, за признаване исканията на другата страна, за получаване на пари или други ценности, за действия, представляващи разпореждане с предмета на делото, както и да изменят исканията в хода на делото и да сключват помирения. Във връзка с горните правомощия, упълномощените имат право да изготвят, подписват, подават и получават всякакви молби, уведомления, декларации, заявления, удостоверения, протоколи и други документи, както и да извършват плащания от името и за сметка на представляваната Станиславова.
Производство по сигнал с рег. № ЦУ01-7379/13.04.2021 г. 
КПКОНПИ е приела Решение за образуване на производство за конфликт на интереси № КИ-063 от 21.04.2021г. КПКОНПИ по сигнал с рег. № ЦУ01-7379/13.04.2021 година срещу Росина Станиславова. 
Видно от пълномощно, представено по адм. д. 9300/2021г., 48 състав на II отделение на АССГ, приобщено към настоящата преписка с писмо с вх. № ЦУ01-7379#9/10.03.2022г., Росина Станиславова упълномощава адвокат Т.А.Р. и адвокат Й.Й. М. да изготвят жалба срещу Решение № РС-7379-21-066 от 18.08.2021 г. на КПКОНПИ и да я представляват и защитават по образуваното въз основа на нея производство по административно дело в АССГ, като водят делото до окончателното му приключване във всички инстанции, включително в производства по отмяна и възобновяване, като извършват всички съдопроизводствени действия, включително получаване на депозирани разноски и преупълномощаване. Упълномощените изрично имат и правата по чл. 34, ал. 3 от ГПК - за сключване на спогодба, за намаляване, оттегляне или отказ от иска/жалбата, за признаване исканията на другата страна, за получаване на пари или други ценности, за действия, представляващи разпореждане с предмета на делото, както и да изменят исканията в хода на делото и да сключват помирения. Във връзка с горните правомощия, упълномощените имат право да изготвят, подписват, подават и получават всякакви молби, уведомления, декларации, заявления, удостоверения, протоколи и други документи, както и да извършват плащания от името и за сметка на представляваната Станиславова.
Росина Станиславова като кмет на район „К. с.“, С.о. е ангажирала адвокат Т.А.Р. – М. и адвокат Й.Й.М. като консултанти и процесуални представители по служебни дела на Район „К. с.“-С.о., в периода 2020-2022г. 
От събраните по преписката доказателства по отношение на адвокат Т.А.Р. – М. се установява следното: 
· На 11.09.2020 г. Станиславова издава Заповед №РКС20-ДИ11-278(3)/11.09.2020г., с която определя адвокат Т. Р.-М. за председател на МКБППМН по чл.11, ал.2 от ЗБППМН;
· На 15.09.2020 г. Станиславова издава Заповед № РКС20-РД09-332(1)/15.09.2020г., с която определя за район „К. с.“ – С.о., считано от 01.09.2020г. Т. А. Р. – М. за обществен възпитател към Местната комисия за борба срещу противообществени прояви на малолетни и непълнолетни (МКБППМН) за член на МКБППМН;
· На 18.09.2020 г. Станиславова сключва с адвокат Т. Р.-М. Граждански договор № 18/18.09.2020г. с Т. А. Р. – М. за срок от 18.09.2020г. до 31.12.2020г. с предмет: да извършва индивидуално-възпитателна работа с малолетни и непълнолетни, извършили противообществени прояви, регистрирани в Детска педагогическа стая и МКБППМН; работа с непълнолетни, извършили престъпления и освободени от наказателна отговорност по чл. 61 от НК; с малолетни и непълнолетни, поставени в неблагоприятни условия на живот, развитие и възпитание, защита правата на децата в криминогенен риск, определени от МКБППМН. Видно от Справка за облагаемите доходи и внесените данъци през 2020г., облагаемият доход изплатен на Р. от бюджета на район „К. с.“ по този договор е в размер на 720 лв. 
· Станиславова сключва Граждански договор № РКС21-МК-ОВ-10/01.01.2021г. с Т. А. Р. – М. за срок от 04.01.2020г. до 31.12.2021г. да извършва индивидуално-възпитателна работа с малолетни и непълнолетни, извършили престъпления и освободени от наказателна отговорност по чл. 61 от НК; с малолетни и непълнолетни, поставени в неблагоприятни условия на живот, развитие и възпитание, защита правата на децата в криминогенен риск, определени от Местната комисия за малолетни и непълнолетни. Видно от Справка за облагаемите доходи и внесените данъци през 2021г., облагаемият доход изплатен на Р. от бюджета на район „К. с.“ по този граждански договор е в размер на 3712.50 лв. 
· По преписката са представени още 34 заповеди, издадени от Станиславова на основание чл. 16, ал. 4 от ЗБППМН и чл. 29 от ЗАНН, с които определя адвокат Т. Р.-М. за председател на МКБППМН по чл. 11, ал. 2 от Закона за борба срещу противообществените прояви на малолетните и непълнолетните (ЗБППМН), както следва: Заповед № РД09-518/16.10.2020г.; Заповед № РД09-519/16.10.2020г.; Заповед № РКС20-ДИ11-408 (8)/26.01.2021г.; Заповед № РКС20-ДИ11-438 (3)/26.01.2021г.; Заповед № РКС20-ДИ11-438 (4)/26.01.2021г.; Заповед № РКС20-ДИ11-459 (4)/26.01.2021г.; Заповед № РКС20-ДИ11-488 (2)/26.01.2021г.; Заповед № РКС20-ДИ11-19 (2)/26.01.2021г.; Заповед № РКС20-ДИ11-20 (2)/26.01.2021г.; Заповед № РКС20-ДИ11-438 (5)/15.02.2021г.; Заповед № РКС20-ВК08-176(3)/15.02.2021г.; Заповед № РКС20-ДИ11-68 (2)/04.03.2021г.; Заповед № РКС20-ДИ11-88 (3)/04.03.2021г.; Заповед № РКС20-ДИ11-111(3)/22.03.2021г.; Заповед № РКС21-ВК08-597(2)/07.04.2021г.; Заповед № РКС21-ВК08-699(3)/28.04.2021г.; Заповед № РКС21-ДИ11-200(2)/28.04.2021г.; Заповед № РКС21-ДИ11-201(2)/28.04.2021г.; Заповед № РКС21-ДИ04-204(2)/22.06.2021г.; Заповед № РКС21-ДИ04-204(4)/22.06.2021г.; Заповед № РКС21-ДИ04-204(6)/22.06.2021г.; Заповед № РКС21-ДИ91-2/02.09.2021г.; Заповед № РКС21-ДИ91-3/03.09.2021г.; Заповед № РКС21-ДИ91-4/24.09.2021г.; Заповед № РКС21-ДИ91-7/11.10.2021г.; Заповед № РКС21-ДИ91-6/11.10.2021г.; Заповед № РКС21-ДИ91-10/27.10.2021г.; Заповед № РКС21-ДИ91-11/27.10.2021г.; Заповед № РКС20-ДИ11-408 (2)/18.11.2021г.; Заповед № РКС20-ДИ11-408 (1)/18.11.2021г.; Заповед № РКС20-ДИ11-408 (9)/26.01.2021г.; Заповед № РКС21-ДИ91-19/06.12.2021г.; Заповед № РКС21-ДИ91-20/06.12.2021г.; Заповед № РКС21-ДИ91-21/08.12.2021г.;
· Станиславова издава възлагателни писма, въз основа на които адвокат Р. да представлява район „К. с.“ срещу възнаграждение, както следва: Възлагателно писмо с рег. № РКС-21-ДИ11-140-(7)/25.05.2021г. и Платежно нареждане № 44186/26.05.2021г.; Възлагателно писмо с рег. № РКС-ДИ11-137-(9)/25.05.2021г. и Платежно нареждане № 44185/26.05.2021г.; Възлагателно писмо с рег. № РКС-ДИ11-136-(5)/25.05.2021г. и Платежно нареждане № 509689/31.05.2021г.; Възлагателно писмо с рег. № РКС-ДИ11-139-(13)/25.05.2021г. и Платежно нареждане № 509690/31.05.2021г.; Възлагателно писмо с рег. № РКС-ДИ11-139-(13)/25.05.2021г. и Платежно нареждане № 741487/03.06.2021г.; Възлагателно писмо с рег. № РКС-ДИ11-136-(5)/25.05.2021г. и Платежно нареждане № 741488/03.06.2021г.; Възлагателно писмо с рег. № РКС-ДИ11-135-(6)/25.05.2021г. и Платежно нареждане № 227937/09.06.2021г.; Възлагателни писма с рег. № РКС21-ЛС14-62-(2)/28.09.2021г. и рег. № РКС21-ЛС14-62/14.09.2021г. и Платежно нареждане № 852974/21.09.2021г.;
· Станиславова издава и Възлагателно писмо на адв. Р., рег. № РКС-ДГ56-20/15.09.2021г., за консултация и участие в разпит в КПКОНПИ, възложен по пр.пр. № **/2021г. на Специализирана прокуратура, срещу възнаграждение. Станиславова приема лично и подписва на 16.09.2021г. отчет за свършената работа от адв. Т. Р. по Възлагателно писмо с рег. № РКС-ДГ56-20/15.09.2021г. на 16.09.2021г., състоящ се от предоставена устна консултация и запознаване с административната преписка – 2 часа и участие в разпит, проведен в КПКОНПИ – 2 часа. Също така, Станиславова подписва Платежно нареждане № 852973/21.09.2021г., с което нарежда от сметката на общината по сметка на адв. Р. – М. да бъде изплатено възнаграждение за приетата с отчета за свършена работа по Възлагателно писмо с рег. № РКС-ДГ56-20/15.09.2021г. на 16.09.2021г. работа, в размер на 420 лв. (на основание чл. 6, т. 12 от Наредба № 1/09.07.2004 г. за минималните размери на адвокатските възнаграждения), която сума включва: 120 лв. за предоставяне на консултация (за 2 часа по единична цена от 60 лв./час) и 300 лв. за осъществяване на съдействие на свидетелката Станиславова при разпита й по пр. пр. № 1580/2021г. на Специализирана прокуратура пред КПКОНПИ.     

Видно от представена счетоводна справка, за периода от 01.01.2021г. до 23.12.2021г. от Район „К. с.“ на адв. Т. Р. са изплатени суми за адвокатски услуги в общ размер на 3520 лв. 

По отношение на взаимоотношенията на адвокат Й.Й.М. с Район „К. с.“ – С.о. се установява следното: 
· Със Заповед № РКС21-РД09-549/30.11.2021г., Росина Станиславова изключва П.В.Й. от списъка на обществените възпитатели към МКБППМН, район „К. с.“, считано от 01.11.2021г. и включва Й.М., считано от 01.12.2021г.; 
· На 01.12.2021 г., като кмет на район „К. с.“- С.о., Росина Станиславова сключва с адв. Й.М. Граждански договор № РКС21-МК-ОВ-23/01.12.2021 г., с който се възлага на М. в периода от 01.12.2021г. до 31.12.2021г. да извърши възпитателна работа с малолетни и непълнолетни, извършили противообществени прояви, регистрирани в Детска педагогическа стая в МКБППМН; работа с непълнолетни, извършили престъпления и освободени от наказателна отговорност по чл. 61 от НК; с малолетни и непълнолетни, поставени в неблагоприятни условия на живот, развитие и възпитание, защита правата на децата в криминогенен риск, определени от Местната комисия за малолетни и непълнолетни, срещу възнаграждение. Съгласно чл. 4 от Договора, възнаграждението се заплаща при спазване на условията на Наредба № 2 на ЦКБППМН, в размер определен с протоколите на междуведомствената комисия за приетата работа, но не по-голямо от 450 лв. за месец. Видно от ведомост – заплати на район „К. с.“ за месец декември 2021г. на адв. М. са изплатени 450 лв.;
· На 03.02.2022 г., като представляваща район „К. с.“- С.о. Росина Станиславова е сключила с адвокат Й.Й. М.Договор за правна помощ и съдействие, видно от писмо от председателя на Постоянната комисия, съгласно ЗПКОНПИ към Столичен общински съвет (СОС), с вх. № ЦУ01-23955#7/01.03.2022г. на КПКОНПИ. Предметът на договора е процесуално представителство по въззивно гражданско дело № 11855/2021г. по описа на Софийски градски съд, II-А въззивен състав, срещу възнаграждение, изплатено с Платежно нареждане № 471156/03.02.2022г.

Видно от справка в НБД „Население“, адвокат Т.Р. – М. и адвокат Й.Й.М. са съпрузи. Липсва родство между Станиславова и адв. Р. – М. и адв. М. по права линия, по съребрена линия - до четвърта степен включително, и по сватовство - до втора степен включително.

	При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:
За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  
чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет на район „К. с.“ – С.о. в периода от 12.11.2019 г. до сега, Росина Станиславова е лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ и компетентна да се произнесе относно наличието или липсата на конфликт на интереси по отношение на нея е КПКОНПИ. 
	При наличието на този първи елемент от състава на конфликта на интереси, определящо за съществуването на такъв е упражняването на правомощия по служба от страна на лицето, заемащо висша публична длъжност и частен интерес, при наличието на който следва да е станало това.
Видно от справка от НБД „Население“ не се установява родство между Росина Станиславова и адв. Т.А.Р. – М., както и между Станиславова и адв. Й.М., обуславяща свързаност между лицата по смисъла на §1, т. 15, б. „а“ от ДР на ЗПКОНПИ. 
От събраните по делото доказателства по категоричен начин се установява, че след встъпването в длъжност на Росина Станиславова като кмет на Район „К. с.“ – С.о., същата е привлякла адв. Т.Р.-М.а като консултант към районната администрация и е сключила с нея Граждански договор № 18/18.09.2020г. и Граждански договор № РКС21-МК-ОВ-10/01.01.2021г., с които й е възложила да извършва индивидуално-възпитателна работа с малолетни и непълнолетни, извършили противообществени прояви, регистрирани в Детска педагогическа стая и МКБППМН, издала е 35 заповеди, на основание чл. 16, ал. 4 от ЗБППМН и чл. 29 от ЗАНН, с които е определила адвокат Т. Р.-М. за председател на МКБППМН по чл. 11, ал. 2 от ЗБППМН, издала е и възлагателни писма, по които е наредила плащания в полза на адв. М. 
На база създадените помежду им служебни гражданско-правни взаимоотношения Росина Станиславова упълномощава адв. Т. А. Р. от АК-С. да я представлява и защитава пред КПКОНПИ в производствата за установяване на конфликт на интереси, образувани въз основа на решение № КИ-035/01.03.2021 г. по сигнал с рег. № ЦУ01-3983/25.02.2021г. на КПКОНПИ, както и въз основа на решение № КИ-063 от 21.04.2021 г. по сигнал с вх. № 7379/13.04.2021г. на КПКОНПИ, като във връзка с тези правомощия, упълномощената адв. Р.-М. има право да изготвя, подписва, подава и получава всякакви молби, уведомления, декларации, заявления, удостоверения, протоколи и други документи, както и да извършва плащания от името и за сметка на представляваната.
Като пълномощник на Росина Станиславова, на 10.05.2021г. адв. Р.-М. се запознава на място в КПКОНПИ с всички събрани доказателства по административната преписка по сигнал с вх. № 3983/25.02.2021г. и по сигнал с вх. № 7379/13.04.2021г. на КПКОНПИ, насочени срещу Росина Станиславова.
На 12.05.2021г., по силата на предоставените й пълномощия, адв. Р.-М. представлява Росина Станиславова по време на изслушването й от КПКОНПИ по сигнал с рег. № ЦУ01-3983/25.02.2021г., обективирано в Протокол № 997/12.05.2021г. - по т. 3 от дневния ред на заседанието и по сигнал с рег. № ЦУ01-7379/13.04.2021г., обективирано в Протокол № 997/12.05.2021г. - по т. 4 от дневния ред на заседанието.
Росина Станиславова чрез адв. Р. подава жалба с вх. № ЦУ01-12282/28.06.2021г. срещу Решение РС-3983-21-050/09.06.2021г. по сигнал с рег. № ЦУ01-3983/25.02.2021г. на КПКОНПИ, с което Комисията е установила конфликт на интереси по отношение на Станиславова. Приложено е пълномощно към жалбата, с което Росина Станиславова упълномощава адв. Т.Р. и адв. Й.М. да изготвят жалба срещу решението, да я представляват и защитават по образуваното въз основа на нея производство по административно дело в АССГ, като водят делото до окончателното му приключване във всички инстанции, включително и в производства по отмяна и възобновяване, като извършват всички съдопроизводствени действия, включително получаване на депозирани разноски и преупълномощаване. С пълномощното упълномощените изрично имат и правата по чл. 34, ал. 3 от ГПК  - за сключване на спогодба, за намаляване, оттегляне или отказ от иска/жалбата, за признаване исканията на другата страна, за получаване на пари или други ценности, за действия, представляващи разпореждане с предмета на делото, както и да изменят исканията в хода на делото и да сключват помирения. Във връзка с посочените правомощия, упълномощените адвокати имат да изготвят, подписват, подават и получават всякакви молби, уведомления, декларации, заявления, удостоверения, протоколи и други документи, както и да извършват плащания от името и за сметка на представлявания. В пълномощното не е посочено адвокатско възнаграждение.
Адвокат Р.-М. и адвокат М. осъществяват процесуално представителство на жалбоподателя Станиславова по адм. дело № 6537/2021г., 35 състав на АССГ срещу Решение РС-3983-21-050/09.06.2021г. на КПКОНПИ, включително и до последно проведеното открито заседание по делото, проведено на 06.04.2022 г.
Росина Станиславова чрез адв. Р. подава жалба с вх. № ЦУ01-19360/10.09.2021г. срещу Решение РС-7379-21-066/18.08.2021г. по сигнал с рег. № ЦУ01-7379/13.04.2021г. на КПКОНПИ, с което Комисията е установила конфликт на интереси по отношение на Станиславова. Приложено е пълномощно към жалбата, с което Росина Станиславова упълномощава адв. Т.Р. и адв. Й.М. да изготвят жалба срещу решението, да я представляват и защитават по образуваното въз основа на нея производство по административно дело в АССГ, като водят делото до окончателното му приключване във всички инстанции, включително и в производства по отмяна и възобновяване, като извършват всички съдопроизводствени действия, включително получаване на депозирани разноски и преупълномощаване. С пълномощното упълномощените изрично имат и правата по чл. 34, ал. 3 от ГПК  - за сключване на спогодба, за намаляване, оттегляне или отказ от иска/жалбата, за признаване исканията на другата страна, за получаване на пари или други ценности, за действия, представляващи разпореждане с предмета на делото, както и да изменят исканията в хода на делото и да сключват помирения. Във връзка с посочените правомощия, упълномощените адвокати имат право да изготвят, подписват, подават и получават всякакви молби, уведомления, декларации, заявления, удостоверения, протоколи и други документи, както и да извършват плащания от името и за сметка на представлявания. В пълномощното не е посочено адвокатско възнаграждение.
В хода на адм. д. № 9300/2021г., 48 с-в на АССГ, образувано по жалба на Станиславова срещу Решение РС-7379-21-066/18.08.2021г. на КПКОНПИ, същата се представлява от адв. Р. и адв. М., които осъществяват процесуалната ѝ защита по делото, приключило с Решение № 835/15.02.2022г. на АССГ. В предоставеното пълномощно не е посочен размер на възнаграждение за извършване на процесуалното представителство на Станиславова по делото.
Безспорно е налице представителство на Росина Станиславова от адв. Р.-М. в административната фаза на административния процес по сигнал с рег. № ЦУ-3983/25.02.2021г.  и съдебната му фаза - адм. дело № 6537/2021г., 35 с-в на АССГ, както и представителство на Росина Станиславова от адв. Р. – М.а в административната фаза на административния процес по сигнал с рег. № ЦУ01-7379/13.04.2021г. и в съдебната му фаза - адм. дело № 9300/2021г., 39 с-в на АССГ в периода от първото им процесуално действие на 10.05.2021г. до момента. Налице е представителство на Росина Станиславова и от адв. М. в посочените две съдебни производства. 
Съгласно разпоредбите на чл. 36 ЗЗД, представителството е извършване на правни сделки и действия за друго лице и от негово име с непосредствено действие за него. Представителната власт е непритезателно субективно право на представителя да извършва правни действия от името на представлявания. На представителната власт, като непритезателно право, съответства правно задължение на представлявания да търпи в своята правна сфера правните последици от действията на представителя. Представителството по правило обслужва интересите на представлявания, поради което при упражняване на представителната власт представителят е длъжен да се ръководи изключително от тези интереси. На това основание адв. Р. – М. и адв. М. са се ръководили изключително от интересите на Росина Станиславова, представлявайки я в административната и съдебната фаза на производствата по сигнали с рег. № ЦУ-3983/25.02.2021г.  и сигнал с рег. № ЦУ01-7379/13.04.2021г. на КПКОНПИ.
При доброволното представителство, каквото в случая е налице, представителната власт на адвокатите адв. Р. – М. и адв. М. възниква изцяло по волята на представлявания - Станиславова. Учредяването на представителната им власт е извършено чрез едностранна правна сделка - упълномощаване на адвокатите да извършват от името на представляваната правни действия, чиито правни последици настъпват направо за представляваната Росина Станиславова. От упълномощаването, като юридически факт, се създава правоотношение между упълномощителя и пълномощника/иците - адв. Р. – М. и адв. М. Упълномощителят Станиславова извършва упълномощаването, за да може чрез пълномощниците си да постигне един желан от нея правен резултат. 
Изходящите от Станиславова пълномощни, представени от нея в производствата по сигнал с рег. № ЦУ-3983/25.02.2021г. и по сигнал с рег. № ЦУ01-7379/13.04.2021г. на КПКОНПИ и осъщественото представителство в производствата пред Комисията от адв. М. са съставени преди подписването от нейна страна на Възлагателно писмо с рег. № РКС-ДГ56-20/15.09.2021г., подписване на отчета за свършената работа от адв. Т. Р. от 16.09.2021г. по Възлагателното писмо и подписване на Платежно нареждане № 852973/21.09.2021г., с което Станиславова нарежда от общинския бюджет по сметка на адв. Р. – М. да бъде изплатено възнаграждение за свършена работа. Представителството от адвокатите на Станиславова продължава и в хода на последвалите съдебните дела, като предоставената от тях услуга на Станиславова е в нейно лично качество, като физическо лице, а не като орган на власт – кмет на район „К. с.“-С.о., но плащанията към тях не са извършени с лични средства на Станиславова, а са преведени от бюджета на район „К. с.“- С.о.
Съгласно чл. 58, изр. 1 от ЗПКОНПИ лице, заемащо висша публична длъжност няма право да участва в подготовката, обсъждането, приемането, издаването или постановяването на актове, да изпълнява контролни или разследващи функции или да налага санкции в частен интерес. 
Частният интерес съгласно чл. 52 от ЗПКОНПИ трябва да е такъв, че да може да повлияе върху безпристрастното и обективно изпълнение на правомощията или служебните задължения на лицето, заемащо публична длъжност и да води до облага за него или за свързано с него лице.
От събраните по преписката доказателства се установява по безспорен начин, че Росина Станиславова, в качеството ѝ на кмет на район „К. с.“ e упражнила правомощия по служба, като:
- на 15.09.2021 г. е издала Възлагателно писмо с рег. № РКС-ДГ56-20/15.09.2021г. за консултация и участие на адв. Р.-М. в разпит на Станиславова (в личното й качество) в КПКОНПИ, възложен по пр.пр. № 1580/2021г. на Специализирана прокуратура срещу възнаграждение, 
- на 16.09.2021г. е приела и подписала отчет за свършената от адв. Т. Р. работа по Възлагателно писмо с рег. № РКС-ДГ56-20/15.09.2021г. (за предоставена устна консултация и запознаване с административната преписка-2 часа и участие в разпит на Станиславова, проведен в КПКОНПИ-2 часа), 
- на 21.09.2021 г. е подписала Платежно нареждане № 852973/21.09.2021г., с което е наредила от бюджета на района по сметка на адв. Р. – М. да бъде изплатено възнаграждение за свършената от нея работа по Възлагателно писмо с рег. № РКС-ДГ56-20/15.09.2021г., приета с отчета от 16.09.2021г., в общ размер на 420 лв., от които 120 лв. (2 часа по единична цена от 60 лв./час) за предоставяне на консултация на Станиславова и 300 лв. за осъществено съдействие на свидетелката Станиславова при разпит по пр. пр. № 1580/2021г. на Специализирана прокуратура пред КПКОНПИ). 
С горните действия Комисията приема, че Росина Станиславова е упражнила свои правомощия по служба в свой частен интерес, като частният интерес е от естество да  може да повлияе върху обективното и безпристрастно изпълнение на правомощията или задълженията ѝ по служба, с което е извършила нарушения на разпоредбата на чл. 58, изречение първо, предложение четвърто от ЗПКОНПИ - издала е актове в свой частен интерес.
В своята практика, подкрепена и от практиката на Върховния административен съд, Комисията приема, че в понятието „акт“ следва да се влага максимално широко съдържание, доколкото адресати на забраната по чл.58 от ЗПКОНПИ са всички категории висши публични длъжности по чл.6, ал.1 от ЗПКОНПИ, с техните специфични правомощия. Под актове по чл.58 от ЗПКОНПИ следва да се разбират освен административните актове и всички волеизявления, направени в качеството на лице, заемащо публична/ висша публична длъжност (Решение № 3054 от 04.03.2014 г. на ВАС, VII отд., по адм.д. № 14481/ 2013 г., Решение № 6783/20.05.2014 г. на ВАС, VII отд., по адм. дело № 656/2014 г. и др.)
В случая частният интерес за Станиславова е очевиден и е от естество да  може да повлияе върху обективното и безпристрастно изпълнение на правомощията или задълженията ѝ по служба – възползвайки се от създалите се между нея, в качеството й на кмет на Район „К.с.“ – С.о. и адв. Р.-М. гражданско-правни взаимоотношения, Станиславова е ангажирала същата да защитава правата й пред КПКОНПИ в образуваните срещу нея в лично качество производства, като за целта е оформила съответните пълномощни, сама е възложила и приела извършената от адв. Р.-М. работа и е подписала платежно нареждане за изплащане на дължимото й адвокатско възнаграждение, но не в лично качество, като физическо лице, а в качеството й на кмет и лице, заемащо висша публична длъжност, респективно със средства от общинския бюджет. Видно от представено по преписката Платежно нареждане № 852973/21.09.2021г. дължимата сума за адвокатско възнаграждение е изплатена от бюджета на Район „К.с.“ – С.о. Нещо повече, от събраните по преписката доказателства се установява по безспорен начин, че Станиславова е ангажирала адв. Р.-М. и съпруга й – адв. Й.М. да я защитават и по административните дела, образувани по нейни жалби срещу решенията на КПКОНПИ, с които е установен конфликт на интереси по отношение на нея – адм. дело № 6537/2021г., 35 с-в на АССГ и адм. дело № 9300/2021г., 39 с-в на АССГ. За процесуалното представителство на двамата адвокати по посочените административни дела не е посочено и не е претендирано адвокатско възнаграждение, което води до извода, че двамата са работили за Станиславова Pro bono. В същото време, като кмет на Район „К. с.“ – С.о. тя е възлагала редовно работа на двамата адвокати, за която им изплащано възнаграждение от бюджета на района. Показателно е и, че Станиславова е включила адв. Й.М. като член на МКБППМН считано от 01.11.2021 г., за което същият получава възнаграждение, сключила е с него Граждански договор № РКС21-МК-ОВ-23/01.12.2021 г. срещу възнаграждение, а на 03.02.2022 г. е сключила и Договор за правна помощ и съдействие с адвокат М. за осъществяване на процесуално представителство по въззивно гражданско дело № 11855/2021г. по описа на С. г. с., II-А въззивен състав, срещу възнаграждение, изплатено с Платежно нареждане № 471156/03.02.2022 г. Изложеното налага извода, че докато двамата адвокати работят безвъзмездно за Станиславова, в качеството й на физическо лице, тя - като кмет на Район „К. с.“-С.о. - системно им осигурява работа по служебни дела на района, който представлява и нарежда изплащането на суми от общинския бюджет в тяхна полза.
Нарушенията по чл. 58, изречение първо, предложение четвърто от ЗПКОНПИ са извършени на 15.09.2021г., на 16.09.2021 г. и на 21.09.2021 г. в град С.
От упражнените от Росина Станиславова правомощия по служба в нарушение на чл. 58, изречение първо, предложение четвърто от ЗПКОНПИ е реализирана, от една страна, нематериална облага по смисъла на чл. 54 от ЗПКОНПИ за самата нея,  изразяваща се в привилегия, помощ и подкрепа, а от друга страна и материална такава, изразяваща се в заплатената за сметка на бюджета на Район „К. с.“ – С.о., респективно спестена от самата Станиславова сума, съставляваща адвокатско възнаграждение в размер на 420 лева.
За конфликта на интереси е без значение дали упражнените от лицето, заемащо висша публична длъжност правомощия са осъществени в съответствие или в нарушение на закона. Конфликт на интереси е налице и тогава, когато лицето, заемащо висша публична длъжност е упражнило правомощията си в съответствие с материалноправните предпоставки за тяхното прилагане, ако това е станало в частен интерес - негов или на свързани с него лица. За съставомерността на деянието е достатъчно да е налице формално нарушение на посочената разпоредба, водещо до възникване на съмнение в начина, по който се осъществяват съответните публични длъжности, без да е необходимо да бъде доказано резултатно деяние с реални негативни последици. Законът не допуска фактически ситуации, в които дадено лице, заемащо висша публична длъжност, би могло да повлияе в частен интерес, като по този начин компрометира публичната длъжност, реда и начина, по който се осъществяват функциите, възложени на съответното учреждение или ведомство. Дори само възможността съществуващият частен интерес, безспорно установен в настоящия случай, да повлияе върху безпристрастното и обективно изпълнение на задълженията, води до състояние, което е обществено опасно и укоримо и като такова не следва да бъде допускано. Целта е предотвратяването на съмнения, че лицата, заемащи публични длъжности, осъществяват правомощията си на база на лични и роднински отношения, а не на база на законоустановените критерии. Именно с оглед избягването на горепосочените съмнения законодателят е въвел забраните по чл. 58 от ЗПКОНПИ лице, заемащо висша публична длъжност, да участва във визираните в разпоредбите дейности. В този смисъл е константната практика на В. а. с. (в този смисъл Решение № 31 от 03.01.2020 г. по адм. д. № 1419/2019 г., VІ отд. на ВАС и цитираните в него решения; Решение № 12130 от 30.09.2020 по адм.д. №2277/2020 г. на ВАС;  Решение № 5739 от 12.05.2021 г. по адм. д. №2880/2021 г. на ВАС и др.)
За осъществяване посочените състави на чл. 58 от ЗПКОНПИ е без значение и дали лицето, заемащо публична длъжност, действа в условията на оперативна самостоятелност или при условията на обвързана компетентност. Конфликт на интереси е налице, ако съответният частен интерес на лицето, заемащо висша публична длъжност, е във връзка с упражняването на неговите властнически правомощия (в тази насока е Решение №2585 от 24.02.2021 г. на ВАС, VI-то отд. по адм. дело №13462/2020 г. и цитираните в него решения).
Установените от Комисията нарушения налагат реализиране и на предвидените санкционни последици, наложени при преценка характера и тежестта на нарушението, личността на нарушителя и общественото въздействие на нарушението, както и отнемане по чл. 81 от ЗПКОНПИ. 
На основание чл. 81, ал. 1 от ЗПКОНПИ на отнемане в полза на общината подлежи сума в общ размер на 450 /четиристотин и петдесет/ лева, представляваща сбор от полученото от Росина Станиславова нетно дневно възнаграждение за дните 15.09.2021г., 16.09.2021г. и 21.09.2021г.  – по 150 /сто и петдесет/ лева за всеки от посочените дни, представляваща нетното дневно възнаграждение за датите, на които същата е извършила нарушенията по чл. 58, изречение първо, предложение четвърто от ЗПКОНПИ.  
На основание чл. 81, ал. 2 от ЗПКОНПИ на отнемане в полза на държавата подлежи и сумата 420 лв., представляваща платеното от бюджета на район „К. с.“ – С.о. възнаграждение на адв. Т.Р.-М., явяваща се материална облага за Росина Станиславова в резултат на конфликта на интереси.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74 от ЗПКОНПИ, във вр. с чл. 171 от ЗПКОНПИ и чл. 81, ал. 1 и ал. 2 от ЗПКОНПИ  

РЕШИ:

УСТАНОВЯВА конфликт на интереси по отношение на Росина Г. Станиславова с ЕГН ***, кмет на район „К. с.“, С.о., и в това ѝ качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, за това, че е  издала Възлагателно писмо с рег. № РКС-ДГ56-20/15.09.2021г.  в свой частен интерес, с което е нарушила чл. 58, изречение първо, предложение четвърто от ЗПКОНПИ. 
НАЛАГА: глоба в размер на 5000 (пет хиляди) лв. на Росина Г. Станиславова с ЕГН ***, с постоянен адрес в град С., ж.к. „***.“ № ***, вх. „*“, ет. * за осъществен конфликт на интереси по чл. 52 от ЗПКОНПИ - нарушение на разпоредбата на чл. 58, изречение първо, предложение четвърто от ЗПКОНПИ, извършено в качеството ѝ на кмет на район „К. с.“, С.о. и лице, заемащо висша публична длъжност по чл. 6, ал.1, т. 32 от ЗПКОНПИ.
ОТНЕМА: на основание чл. 81, ал. 1 от ЗПКОНПИ в полза на общината от Росина Г. Станиславова с ЕГН ***, с постоянен адрес в град С., ж.к. „***“ № *, вх. „*“, ет. 7, сума в размер на 150 /сто и петдесет / лева, представляваща нетното дневно възнаграждение за 15.09.2021 - датата, на която е осъществено нарушението по чл. 58, изречение първо, предложение четвърто от ЗПКОНПИ. 

УСТАНОВЯВА конфликт на интереси по отношение на Росина Г. Станиславова с ЕГН ***, кмет на район „**“, **., и в това ѝ качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, за това, че на 16.09.2021 г. е подписала отчет за свършената работа на по Възлагателно писмо с рег. № РКС-ДГ56-20/15.09.2021г.,  в свой частен интерес, с което е нарушила чл. 58, изречение първо, предложение четвърто от ЗПКОНПИ.
НАЛАГА: глоба в размер на 5000 (пет хиляди) лв. на Росина Г. Станиславова с ЕГН ***, с постоянен адрес в град С., ж.к. „***.“ № ***, вх. „*“, ет. * за осъществен конфликт на интереси по чл. 52 от ЗПКОНПИ - нарушение на разпоредбата на чл. 58, изречение първо, предложение четвърто от ЗПКОНПИ, извършено в качеството ѝ на кмет на район „***“, ** и лице, заемащо висша публична длъжност по чл. 6, ал.1, т. 32 от ЗПКОНПИ.
ОТНЕМА: на основание чл. 81, ал. 1 от ЗПКОНПИ в полза на общината от Росина Г. Станиславова с ЕГН ***, с постоянен адрес в град С., ж.к. „***“ № **, вх. „*“, ет. *, сума в размер на 150 /сто и петдесет / лева, представляваща нетното дневно възнаграждение за 16.09.2021 - датата, на която е осъществено нарушението по чл. 58, изречение първо, предложение четвърто от ЗПКОНПИ.
 
УСТАНОВЯВА конфликт на интереси по отношение на Росина Г. Станиславова с ЕГН ***, кмет на район „***“, **, и в това ѝ качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, за това, че е  подписала Платежно нареждане № 852973/21.09.2021г.,  в свой частен интерес, с което е нарушила чл. 58, изречение първо, предложение четвърто от ЗПКОНПИ.
НАЛАГА: глоба в размер на 5000 (пет хиляди) лв. на Росина Г. Станиславова с ЕГН ***, с постоянен адрес в град С., ж.к. „**“ № ***, вх. „*“, ет. * за осъществен конфликт на интереси по чл. 52 от ЗПКОНПИ - нарушение на разпоредбата на чл. 58, изречение първо, предложение четвърто от ЗПКОНПИ, извършено в качеството ѝ на кмет на район „**“, * и лице, заемащо висша публична длъжност по чл. 6, ал.1, т. 32 от ЗПКОНПИ.
ОТНЕМА: на основание чл. 81, ал. 1 от ЗПКОНПИ в полза на общината от Росина Г. Станиславова с ЕГН ***, с постоянен адрес в град С., ж.к. „**“ № ***, вх. „**“, ет. **, сума в размер на 150 /сто и петдесет/ лева, представляваща нетното дневно възнаграждение за 21.09.2021 - датата, на която е осъществено нарушението по чл. 58, изречение първо, предложение четвърто от ЗПКОНПИ.

ОТНЕМА: на основание чл. 81, ал. 2 от ЗПКОНПИ в полза на Държавата от Росина Г. Станиславова с ЕГН ***, с постоянен адрес в град С., ж.к. „**.“ № ***, вх. „*“, ет. *, сума в размер на 420 /четиристотин и двадесет/ лева, представляваща получената материална облага.

Сумата, посочена в настоящото решение, в общ размер на 15 870 /петнадесет хиляди осемстотин и седемдесет/ лева, следва да се преведе по банкова сметка на КПКОНПИ:
	Банка: БНБ
	Банкова сметка /IBAN/: BG81 BNBG 9661 3000 1402 01
	Банков идентификационен код /BIC/: BNBGBGSD
	Бенефициент: Комисия за противодействие на корупцията и за отнемане на незаконно придобитото имущество.
	На основание чл. 74, ал. 3 от ЗПКОНПИ, в седмодневен срок, считано от датата на уведомяване за решението, сумата от 15 870 /петнадесет хиляди осемстотин и седемдесет/ лева може да бъде заплатена доброволно по горепосочената банкова сметка.
На основание чл. 76, ал. 1 от ЗПКОНПИ решението може да се оспори от заинтересованото лице пред Административен съд С.- град по реда на Административнопроцесуалния кодекс, в 14-дневен срок от съобщаването му.
Препис от Решението да се изпрати на СГП с оглед преценка за реализиране на правомощията й по чл. 76, ал. 2 от ЗПКОНПИ в частта, с която не е установен конфликт на интереси.
Препис от Решението да се изпрати на Росина Г. Станиславова, на основание чл.75, т.1 от ЗПКОНПИ.


КОМИСИЯ:
             
                          ЗАМЕСТНИК - ПРЕДСЕДАТЕЛ:…/п/……/АНТОН СЛАВЧЕВ/

		   ЧЛЕН:…………………………………/п/……/ПЛАМЕН ЙОЦОВ/ 

                          ЧЛЕН:…………………………………./п/......./СИЛВИЯ КЪДРЕВА/

